Here is a page extracted from Wikipedia that may contain CSS, HTML, and a lot of unformatted text.

Title: Urdū
Content: Urdū kalba (اُردُو = Urdū) īr indoeuropėitėška kalba, katra žmuonis rokounas daugomuo Pakistanė (tenās ana pagrindėnė šalėis kalba ī) ėr Indėjuo (kap vėina ėš 23 uofėcēliū kalbū. Ana gėmta ruoda 66 mln. žmoniū ī, vuo krūvuo ana rokounas par 105 mln. žmoniū. Urdū kalba ī dėdlē gėmėninga hindi kalbā – faktėškā hindi ė urdū vėina kalba ī (hindostani), skėras tėktās raštos (urdū ožraša arabėškās znuokās, hindi – devanagari) ė skuolėnē (urdū kalbuo ī dėdlis šmuots arabėšku ė persėšku žuodžiu, vuo hindi kalbuo daugiau žuodiu ėš sanskrėta). Tasā skėrtoms da mažesnis boitėnie ruodou, katruo gausoms arabėšku, persėšku ėr onglėšku skuolėniū ī, vuo skėras daugiau vėdvė rašta kalbou.

Indėjuo urdū kalba rokounas daugomuo šalėis mosolmuonā.

Žuodis urdū parēn ėš tiorku ordū , kas rēšk „kara stuovīkla, uorda“. Kap X–XIII omžēs mosolmuonā ožjiemė šiaurės Indėjė, tap jiemė rotolioutėis tuokė ruoda, katra ožkariautuojē galietom rokoutėis so vėitėnēs. Tūdie anuo dėdlė ivairuovė vėsū kalbū žuodiu ī.

Šaltenē 

Indėarėju kalbas